Danas počinje lutrija za useljeničke vize u SAD
Putem ove lutrije Sjedinjene Države godišnje izdaju 55 tisuća viza zemljama koje imaju nisku stopu useljavanja - da bi se kvalificirao 
Počevši od danas - 5.10.2005 - potencijalni imigranti koji žele živjeti i raditi u Sjedinjenim Državama mogu iskušati svoju sreću u sustavu tzv. "lutrije za diversifikaciju viza", kojoj je cilj da se poveća broj useljenika iz zemalja koje tradicionalno nemaju velik broj imigranata u SAD, kao protuteža zemljama iz kojih dolazi najveći broj useljenika poput, primjerice, Indije, Kine ili Meksika. Američko Državno tajništvo objavilo je početak registriranja za godišnju viza lutriju, koja će se održati od danas pa do 4. prosinca. Cilj programa je da se u Sjedinjenim Državama uspostavi veća rasna i etnička raznovrsnost. Maura Harty pomoćnica je za konzularna pitanja u američkom Državnom tajništvu koja nadgleda ovaj program. "Po tradiciji, imigracija se odvija putem rodbinske veze ili mogućnosti za radno mjesto. Program lutrije za diversifikaciju viza širi tu mogućnost i daje ljudima diljem svijeta šansu da sudjeluju ravnopravno u ovoj lutriji ". Putem ove lutrije Sjedinjene Države godišnje izdaju 55 tisuća viza zemljama koje imaju nisku stopu useljavanja u Sjedinjene Države kao što su Egipat, Etiopija i Maroko. Bude li prihvaćen, potencijalni useljenik može stalno živjeti i raditi u Sjedinjenim Državama. Da bi se kvalificirao sve što treba imati jest srednjoškolska naobrazba ili dvije godine ekvivalenta u radnom iskustvu. Gabriela Kliewer došla je pute ovog programa u Sjeidnjene Države 2002. godine. "Prijavila sam se jer je bilo teško u Ekvadoru 1999. godine. Zapravo nisam htjela doći. Bile su mi 24 godine i bilo mi je odlično u Ekvadoru. Imala sam dobar posao i nisam htjela doći. Onda me je majka pokušala uvjeriti da to učinim zbog različitih mogućnosti i novih stvari koje će iskusiti preselivši se ovamo. Tako sam to i učinila – kaže ova useljenica iz Ekvadora". Keeley iz Centra za proučavanje imigracije kaže kako je upravo to pristup koji bi Sjedinjene Države trebale obeshrabrivati. "Mislim da ovaj program zapravo obezvređuje pojam imigriranju u Sjedinjene Države. Taj program nema nikakvo opravdanje, u smislu da pita nekog pojedinog imigranta kakve vještine, obrazovanje i talente donosi sa sobom u Sjedinjene Države – kaže John Keeley iz Centra za proučavanje imigracije". Gospodin Keeley kaže da Sjedinjene Države trebaju biti posebno pažljive glede toga koga puštaju u zemlju. "U vrijeme kad smo zabrinuti zbog porozne prirode naših granica i kad vodimo rat protiv terorizma na globalnoj razini, ideja da kažemo našim birokratima iz imigracijske službe ovdje u Washingtonu da moraju procesuirati 10 milijuna prijava ljudi iz svih krajeva svijeta je evidentno blesava. U svijetu poslije 11. rujna mi moramo znati tko dolazi u Sjedinjene Države, a ne izvlačiti imena iz šešira - kaže John Keeley iz Centra za proučavanje imigracije". Poslušajmo još jednom useljenicu iz Ekvadora Gabriele Kliewer. "Ne vjerujem da je izbor posve nasumičan. Sve one koje sam upoznala i koji su dobili vizu na lutriji imaju iste karakteristike: mladi, profesionalci nevjenčani. Tako da mislim da Sjedinjene Države ovdje žele radnike, dobre radnike, ljude koji imaju profesionalno obrazovanje i koji neće doći u Ameriku i živjeti na račun vlade – kaže Gabriela Kliewer iz Ekvadora koja se u međuvremenu udala za Amerikanca i radi ovdje u Washingtonu". Budući da ovaj program nema sustav praćenja ljudi jednom kad dobiju vizu, ne može se ustanoviti kako su se snašli drugi imigranti koji su na ovaj način stigli u Sjedinjene Države. Unatoč svim zabrinutostima glede sigurnost, kažu dužnosnici, program će se nastaviti jer je riječ o pozitivnom publicitetu i stoga jer on privlači ljude za koje je ovoj zemlji drago da dođu.